OpenLLM-France/wikimedia huggingface dataset:
# Denis Moschitto

Denis Moschitto (Colònia, Alemanya, 22 de juny de 1977) és un actor alemany conegut pels papers de protagonista a Kebab Connection i Chiko i per l'aparició a A l'ombra el 2017.

## Biografia

Nascut en una família de pare italià i mare turca. A principis dels 1990 va treballar en el món de la programació de demoscene i de tracker amb el pseudònim de Merlin M.
Va debutar al cinema l'any 1999 amb Ein Lied von Liebe und Tod de Rolf Schübel, posteriorment va aparèixer principalment en pel·lícules juvenils com No More School (2000) o No Regrets (2001). El seu primer paper protagonista el va interpretar el 2004 a la comèdia Süperseks i el mateix any a Kebab Connection on feia d'Ibo, un jove de família turca que vol arribar a ser el director de la primera pel·lícula alemanya de Kungfu. El 2008 va protagonitzar Chiko, produïda per Fatih Akin, on interpreta a un petit gàngster d'Hamburg que vol arribar "al cim" per tots els mitjans possibles.
A més a més de la seva feina com a actor, Moschitto és coautor dels llibres d'informàtica Hackerland i Hackertales i músic de les bandes Scoopex i Shining-8.

## Filmografia

* 1999. Ein Lied von Liebe und Tod
* 2000. Schule
* 2001. Nichts bereuen
* 2003. Northern Star
* 2003. Die Klasse von ’99
* 2004. Süperseks
* 2004. Kebab Connection
* 2007. Meine böse Freundin
* 2008. Chiko
* 2008. 1+1/2 Ritter – Auf der Suche nach der hinreißenden Herzelinde
* 2009. Tatort (episodi "Familienaufstellung")
* 2009. Deutschland 09 – 13 kurze Filme zur Lage der Nation
* 2011. Rubbeldiekatz
* 2011. Almanya – Willkommen in Deutschland
* 2013. Closed Circuit
* 2014. Coming In
* 2017. Wilde Maus
* 2017. A l'ombra
* 2019. Bella Germania
* 2020. Dem Horizont so nah
* 2022. Rheingold

## Premis i nominacions

El 2003, Moschitto va guanyar el premi Günter-Strack-Fernsehpreis com a millor actor jove. I el 2009, va ser nominat al Premis del Cinema Alemany com a millor actor per la seva actuació a Chiko.

## Referències

* ↑ «Merlin M!». Amiga Music Preservation. Arxivat de l'original el 4 març 2016@llengua=anglès. [Consulta: 28 juliol 2023].
* ↑ «Hackerland: das Logbuch der Szene». 2011. Google Llibres. [Consulta: 28 juliol 2023].
* ↑ «Denis Moschitto» (en alemany). Filmportal.de. [Consulta: 28 juliol 2023].
* ↑ «Die Nominierungen im Überblick» (en alemany). Welt, 13-03-2009 [Consulta: 28 juliol 2023].
* ↑ «Die Nominierungen für den Deutschen Filmpreis 2009» (en alemany). Filmportal.de. [Consulta: 28 juliol 2023].
# Nicholas Sparks

Nicholas Sparks (Omaha, Nebraska 31 de desembre de 1965) és un novel·lista estatunidenc, autor de diferents best-sellers en els quals barreja l'amor, la tragèdia i el destí amb el cristianisme. Diverses de les seves obres s'han portat al cinema i han estat traduïdes a moltes llengües, com ara The Notebook.

## Obra

* El quadern de Noah (1996)
* El missatge en una ampolla (1998)
* Un camí memorable (1999)
* El rescat (2000)
* Un revolt de la carretera (2001)
* Nits a Rodanthe (2002)
* The Guardian (2003)
* The Wedding (2003)
* Three Weeks with My Brother (2004)
* True Believer (2005)
* At First Sight (2005)
* Dear John (2006)
* The Choice (2007)
* The Lucky One (2008)
* The Last Song (2009)
* Safe Haven (2010)
* The Best of Me (2011)
* The Longest Ride (2013)

## Adaptacions cinematogràfiques

* Missatge en una ampolla (1999)
* Una passejada per recordar (2002)
* El quadern de Noah (2004)
* Nits de tempesta (2008)
* Estimat John (2010)
* The Last Song (2010)
* The Lucky One (2012)
* Safe Haven (2013)
* El millor de mi (2014)
* The Longest Ride (2015)
# Xispa

Xispa fou una empresa catalana fabricant de motocicletes amb seu a Maçanet de la Selva (la Selva), especialitzada en motos de trial i infantils. La seva raó social era Xispa Motorbike S.L.L. Va ser fundada l'1 de gener del 2005 per Enric Meseguer i Andreu Tuzón.
L'empresa adoptà el nom de la primera moto que produí, inspirat en la històrica Bultaco Chispa dels anys 70, que juntament amb les Montesa Cota 25 abastaven el mateix segment de mercat al que s'adreçava la Xispa.
A començament del 2013, l'empresa es va acollir al pre-concurs de creditors i a final d'any cessà la seva activitat. Cap al novembre, la nova empresa Torrot Electric (impulsada per Meseguer i Tuzón) adquirí a Xispa els seus actius relacionats amb la moto elèctrica i subrogà el lloguer de la seva planta de Vidreres.

## Història

La idea de crear l'empresa se li acudí a Enric Meseguer quan va voler comprar-li una moto de trial al seu fill de tres anys i es va trobar que no n'existia cap al mercat. Aleshores va decidir crear-ne una, adreçada a petits conductors de tres a sis anys, per tal que es poguessin iniciar en aquest esport de ben menuts. Per a la fabricació del producte, Meseguer va contactar amb Andreu Tuzón i ben aviat nasqué el primer model de l'empresa, la Xispa25.com, de la qual se n'arribaren a vendre més de 900 unitats arreu del món.
Cap al 2010, Xispa contractà el Subcampió d'Europa de trial David Cobos com a màxim responsable, amb Andreu Tuzón, del desenvolupament de la nova X250R de sèrie que havia de sortir a la venda en un futur proper (junt amb els models X125R i X280R). Hi havia previst també el desenvolupament d'un prototipus per a participar en el Campionat del Món de trial.

## Producció

A la fi de la dècada del 2000, l'empresa disposava d'una gamma variada de productes, sobretot en trial on oferia des de la Xispa 25 per al públic infantil fins a les R125, 250 i 280 per a adults. Fabricava també un escúter, el Crono125.com i una motocicleta d'enduro amb motor de quatre temps i 50 cc, la Enducross. Al final de la seva etapa, Xispa inicià també la fabricació de motos elèctriques en una nova planta a la població veïna de Vidreres.

## Referències

* ↑ «Presentación nuevos modelos Xispa» (PDF) (en castellà). xispa25.com. [Consulta: 10 març 2010].
* 1 2 3 4 «Empresa» (en castellà). xispa25.com. Arxivat de l'original el 2010-03-16. [Consulta: 10 març 2010].
* 1 2 Galtès, Mar «Torrot amplía capital y asume la planta de Xispa en Vidreres» (en castellà). La Vanguardia, 28-11-2013.
* ↑ Roig, Berta «El sector de la moto vol tornar a rodar». El Punt Avui, 21-06-2014.
* ↑ «David Cobos» (en castellà). xispa25.com. [Consulta: 10 març 2010].
* ↑ «Inicio» (en castellà). xispa25.com. Arxivat de l'original el 2010-03-16. [Consulta: 10 març 2010].

## Enllaços externs

* Xispa - Lloc web oficial (anglès)
# Barranc del Roquís

El Barranc del Roquís és un curs fluvial al terme de Reus a la comarca catalana del Baix Camp.
Es forma de la unió dels barrancs de la Barraqueta i del Tecu o del Mas de la Victòria, quan es troben sota de la carretera d'Alcolea o carretera de Falset. També se l'anomena Barranc del Mas del Coll. Circula durant un tram paral·lel a l'antic Camí de l'Aleixar. Travessa la Partida del Roquís i quan entra a la Partida de les Forques Velles, sota la carretera de Riudoms pren el nom de Barranc de Pedret. Hi ha una tendència a donar el nom de Barranc de Pedret a tot el bocí ara descrit com a Barranc del Roquís.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 501. ISBN 8486387655.
# Cajamarquilla

Cajamarquilla és un jaciment arqueològic del Perú que es troba a 25 km a l'interior de la ciutat costanera de Lima; a la Vall de Jicamarca, 6 km al nord del Riu Rímac. Ocupa una àrea d'aproximadament 167 ha, sent un dels més grans complexos arqueològics del país. El jaciment es troba ara envoltat per diversos pobles petits que amenacen en gran part el seu perímetre, sense tanques, malgrat el seu estatus "protegit" a nivell nacional.
Cajamarquilla va ser una antiga ciutat de tova, que servia com a centre de comerç important durant el pic de l'anomenada "Cultura de Lima". Va ser ocupat durant tot el primer mil·lenni de l'era actual, però canvis climàtics i desastres naturals (com terratrèmols) van portar al seu abandonadament final uns segles abans de la conquesta espanyola. Situat en una vall aleshores fèrtil d'una ruta comercial important entre l'altiplà andí i les comunitats costaneres de la costa de l'oceà Pacífic, Cajamarquilla va esdevenir un important centre cultural, religiós i comercial. Al jaciment s'hi observen les restes de temples piramidals, carrers amples, places cerimonials, cementiris, sitges subterrànies, canals, i nombrós altres closos i edificis; molts d'ús no-identificat — tot ells varen ser construïts utilitzant mètodes de tapia, fent servir maons de fang i guix.
El 2021, s'hi va localitzar al complex una mòmia d'època preincaica, d'una antiguitat entre els 800 i 1.200 anys. La mòmia podria pertànyer a la cultura chaclla, una societat prèvia als inques que van habitar la província d'Huariochirí, una zona estratègica pels intercanvis econòmics entre la costa i la serra de l'actual Perú.

## Referències

* ↑ «Cajamarquilla». [Consulta: 27 novembre 2021].
* ↑ 324cat. «Troben al Perú una mòmia d'una cultura prèvia als inques», 27-11-2021. [Consulta: 27 novembre 2021].
* Fons de Monuments mundials - Cajamarquilla
# Tubal-Caín

* No s'ha de confondre amb Tubal.
En la Bíblia, Tubal (en hebreu תּוּבַל בן-לֶמֶך Tuval ben Lemech) va ser qui va matar Caín, el primer fill dels primers humans: Adam i Eva. Per això és sovint conegut com a Tubal-Caín.

## Família

Segons el llibre del Gènesi, capítol quart, Tubal era fill de Lèmec i la seva segona dona Sil·là. La seva germana es deia Naamà i tenia com a germanastres a Jabal (el primer home que conduïa ramats de bestiar) i Jubal (el primer que va tocar el fabiol i la cítara), fills del seu pare amb la seva primera esposa, Adà. Tots plegats eren descendents de Caín, el primogènit d'Adam.
Tubal era conegut per ser forjador d'estris de coure i ferro.

## Assassinat de Caín

Segons la Bíblia, un avantpassat de Tubal anomenat Caín va ser maleït pel Déu Jahvè per haver matat el seu germà Abel. Jahvè el va condemnar a fugir del país dels seus pares Adam i Eva i a vagar errant sense que trobés cap terreny que li donés fruits per subsistir. Déu, a més, va posar-li una marca a Caín per advertir que qui el matés ho pagaria amb un càstig set vegades més penós.
El judaisme apòcrif explica com Tubal -molts anys després de l'assassinat d'Abel- estava cuidant els ramats del seu pare Lèmec. Desconfiat, Tubal va explicar-li al seu pare que estava angoixat perquè creia que algú els voldria robar animals. L'ancià Lèmec estava gairebé cec però va agafar unes fletxes i una fona i pedres i va acompanyar el seu fill Tubal al camp a cuidar dels ramats.
Aleshores, el seu avantpassat Caín va arribar a visitar-los i les esposes de Lèmec van dir-li que els homes eren al camp, amb els ramats. Quan Caín s'acostava a la zona, Tubal i Lèmec van veure una silueta que s'acostava i van témer que fos una bèstia o un lladre de bestiar. Aleshores, Tubal i Lèmec van disparar les seves armes i aquell cos va caure a l'instant a terra. Tot seguit, pare i fill van aproximar-se al cadàver de l'animal però van observar incrèduls que havien matat el seu avantpassat Caín.
Fou llavors quan Lèmec -enfurismat- va assassinar a cops el seu fill Tubal. Però aleshores, la maledicció de Jahvè va caure sobre Lèmec; la terra va esberlar-se i va engolir el seu pare Metuixael, el seu avi Mehuiael i el seu besavi Irad.

## Referències

* ↑ «Enciclopèdia Jueva (en anglès)». Arxivat de l'original el 2014-12-23. [Consulta: 31 maig 2012].
# Delhi (desambiguació)

«Delhi» té aquests significats:
* Geografia:
** Índia:
*** Delhi, la metròpoli més poblada de l'Índia.
*** Nova Delhi, ciutat capital de l'Índia, dins l'àrea urbana metropolitana de Delhi.
*** Territori de la Capital Nacional de Delhi, territori de la unió de l'Índia, on es troben Delhi i Nova Delhi.
*** Província de Delhi, divisió administrativa de l'Índia Britànica (1912-1947), i de l'Índia (1947-1950)
*** Estat de Delhi (1950-1956)
*** Territori de Delhi (1956-1991), entitat administrativa de l'Índia creada l'1 de novembre de 1956.
*** Divisió de Delhi, entitat administrativa del Panjab.
*** Districte de Delhi, divisió administrativa desapareguda de l'Índia Britànica i de l'Índia independent.
*** Sultanat de Delhi, antic estat musulmà de l'Índia que tenia la ciutat de Delhi per capital.
** Estats Units:
*** Delhi (Califòrnia)
*** Delhi (Iowa)
*** Delhi (Louisiana)
*** Delhi (Minnesota)
*** Delhi (Nova York)
* Miscel·lània: Delhi Durbar Tiara
# Nová Baňa

Nová Baňa és una ciutat d'Eslovàquia. Es troba a la regió de Banská Bystrica. És la ciutat més gran del districte de Žarnovica.

## Història

La primera menció escrita de la vila es remunta al 1337.

## Ciutats agermanades

* Mimoň, República Txeca
# James Peter Greaves

James Peter Jimmy Greaves (East Ham, Greater London, 20 de febrer de 1940 – Danbury, 19 de setembre de 2021) fou un futbolista anglès.
Debutà al Chelsea FC el 1957. El 1961 fitxà breument amb l'AC Milan, però el mateix any fou traspassat al Tottenham Hotspur per £99,999. El Tottenham fou el seu principal equip, on durant 9 temporades marcà 266 gols en 379 partits. Fou màxim golejador de la lliga anglesa de futbol sis temporades (1959, 1961, 1963, 1964, 1965 i 1969). Amb els Spurs guanyà dues copes (1962 i 1967) i una Recopa d'Europa (1963) com a títols més destacats.
Amb la selecció anglesa disputà 57 partits entre 1959 i 1967. En aquest període marcà 44 partits i fou campió del món l'any 1966, malgrat una lesió li impedí disputar la final. La seva darrera temporada la jugà al West Ham United FC, retirant-se el 1971 després d'haver jugat 516 partits i marcat 357 gols. Anys més tard retornà al món del futbol jugant a la Southern League.
El 1998 fou escollit per la Football League a la llista de les 100 llegendes del futbol anglès.

## Palmarès

Tottenham Hotspur
* FA Cup:
** 1962, 1967
* FA Charity Shield:
** 1962
* Recopa d'Europa de futbol:
** 1963
Selecció anglesa
* Copa del Món de Futbol:
** 1966
* Campionat Britànic de futbol:
** 1960 (compartit), 1961, 1964 (compartit), 1965

## Referències

* ↑ «England legend Greaves dies aged 81». BBC Sport, 19-09-2021.
* ↑ Day-Parker, Jessica «Football legend Jimmy Greaves has died at Essex home aged 81». Essex County Standard, 19-09-2021.
* ↑ «Football Legends list in full». BBC Sport, 05-08-1998 [Consulta: 10 gener 2009].

## Enllaços externs

* Perfil a l'English Football Hall of Fame Arxivat 2011-06-06 a Wayback Machine.
* Entrevista Arxivat 2008-12-03 a Wayback Machine.
* Perfil a sporting-heroes.net
* Entrevista Greaves 70 years old
James Peter Greaves amb Anglaterra - Caixes de navegació :
Selecció de futbol d'Anglaterra – Copa del Món de Futbol de 1962
1 Springett •
2 Armfield •
3 Wilson •
4 Robson •
5 Swan •
6 Flowers •
7 Connelly •
8 Greaves •
9 Hitchens •
10 Haynes •
11 Charlton •
12 Hodgkinson •
13 Kevan •
14 Anderson •
15 Norman •
16 Moore •
17 Douglas •
18 Hunt •
19 Peacock •
20 Eastham •
21 Howe •
22 Adamson •
Seleccionador: Winterbottom
Selecció de futbol d'Anglaterra – Copa del Món de Futbol de 1966
1 Banks •
2 Cohen •
3 Wilson •
4 Stiles •
5 J. Charlton •
6 Moore •
7 Ball •
8 Greaves •
9 B. Charlton •
10 Hurst •
11 Connelly •
12 Springett •
13 Bonetti •
14 Armfield •
15 Byrne •
16 Peters •
17 Flowers •
18 Hunter •
19 Paine •
20 Callaghan •
21 Hunt •
22 Eastham •
Seleccionador: Ramsey :
# Bartomeu Marí

Bartomeu Marí és el nom dels següents personatges:
* Bartomeu Marí Marí (Eivissa, 1902 - 1998), farmacèutic, òptic, mestre i empresari eivissenc
* Bartomeu Marí i Ribas (Sant Josep, Eivissa, 1966), filòsof i promotor cultural eivissenc
# El Mas de Llaneta

El Mas de Llaneta és una caseria del municipi d'Alcover, Alt Camp.
Es troba a uns 9 km al nord-oest d'Alcover, en plena serra de Prades, i s'hi accedeix per la carretera TV-7041 (Alcover - Mont-ral).
El 22 de març de 1993 es van localitzar dues tombes medievals, associades a una estructura d'habitatges, al camí que uneix el mas de Llaneta amb el mas d'en Jordi, uns 600 m més al sud.

## Referències

* Enciclopèdia Catalana
* Mapes de l'Institut Cartogràfic de Catalunya
* Quaderns d'Arqueologia: Les tombes de "caixa de lloses" i l'hàbitat medieval de Mas de Llaneta (Alcover)
# KWrite

KWrite és un editor de text lliure per KDE que és part del paquet kdebase. Recentment s'ha distribuït amb Kate i per això el seu codi font es troba al directori kate/.

## Característiques

* Exportació a HTML
* Bloqueig del mode selecció
* Seguiment de codi
* Marcadors o punts
* Ressaltat de sintaxi
* Possibilitat d'escollir la codificació (no la detecta automàticament, sinó que sempre usa la predefinida del sistema en obrir el fitxer, independentment de la seva codificació)
* Mode de selecció de fi de línia segons (Unix, Windows, Macintosh)
* Autocompletat de paraules

## Vegeu també

* Kate
* Gedit
* Emacs
* Leafpad
# Tubants

Els tubants (llatí: Tubantes) foren una tribu germànica, aliada als queruscs, que vivia entre el Rin i l'IJssel, i més tard (al començament de l'Imperi) al sud del riu Lippe, en un districte prèviament ocupat pels sigambris. Ptolemeu els situa al sud dels cats, prop del Thüringer Wald, entre els rius Fulda i Werra. Al segle iv eren membres de la confederació dels francs.

## Referències

* ↑ P. C. Tàcit, 1968, p. 127.

## Bibliografia

* P. C. Tàcit. Annals. Volum IV: Llibres XII-XIII. Fundació Bernat Metge, 1968. ISBN 978-84-7225-927-0.
# Noranta

El noranta és un nombre natural que segueix el vuitanta-nou i precedeix el noranta-u. S'escriu 90 o XC segons el sistema de numeració emprat. El 90 es pot expressar com a producte de dos nombres naturals consecutius (90=9×10) i, per tant, també com a quocient de factorials (90=10!/8!).

## En altres dominis

* És el nombre atòmic del tori.
* L'angle recte mesura 90 graus.
* El 90 és el prefic telefònic de Turquia
* Designa els llibres dels Països Baixos segons l'ISBN.
* Les mesures d'una maniquí són 90-60-90.
* Una vaca produeix de mitjana 90 kg de metà a l'any.
* Anys 90 aC, 90 i la dècada del 1990.
# Esglésies de fusta dels Carpats eslovacs

Les Esglésies de fusta dels Carpats eslovacs són nou esglésies de fusta construïdes entre el segle xvi i el XVIII en vuit diferents localitzacions d'Eslovàquia. Estan inscrites a la llista del Patrimoni de la Humanitat de la UNESCO des del 2008.
S'inclouen dues esglésies catòliques (Hervartov, Tvrdosin), tres protestants (Hronsek, Leštiny, Kežmarok) i tres grecocatòliques (Bodružal, Ruská Bystra, Ladomirová) a més d'un campanar a Hronsek.

## Localització

| Codi | Nom | Localitat | Extensió | Coordenades |
| 1273-001 | Església de Sant Francesc d'Asís | Hervartov | Zona de protecció: 0,08 ha. Zona de respecte: 5,35 ha. | 49° 14′ 50″ N, 21° 12′ 15″ E﻿ / ﻿49.24722°N,21.20417°E﻿ / 49.24722; 21.20417﻿ (Iglesias de madera de los Cárpatos,Hervartov) |
| 1273-002 | Església de Tots Sants | Tvrdošín | Zona de protecció: 0,75 ha. Zona de respecte: 1,7 ha. | 49° 20′ 10″ N, 19° 30′ 33″ E﻿ / ﻿49.33611°N,19.50917°E﻿ / 49.33611; 19.50917﻿ (Iglesias de madera de los Cárpatos,Tvrdošín) |
| 1273-003 | Església de Kežmarok | Kežmarok | Zona de protecció: 0,52 ha. Zona de respecte: 74,17 ha. | 49° 8′ 35″ N, 20° 25′ 50″ E﻿ / ﻿49.14306°N,20.43056°E﻿ / 49.14306; 20.43056﻿ (Iglesias de madera de los Cárpatos,Kežmarok) |
| 1273-004 | Església de Leštiny | Leštiny | Zona de protección: 0,31 ha. Zona de respecte: 1,77 ha. | 49° 11′ 25″ N, 19° 21′ 37″ E﻿ / ﻿49.19028°N,19.36028°E﻿ / 49.19028; 19.36028﻿ (Iglesias de madera de los Cárpatos,Leštiny) |
| 1273-005 | Església de Hronsek | Hronsek | Zona de protecció: 0,18 ha. Zona de respecte: 1,82 ha. | 48° 38′ 56″ N, 19° 9′ 17″ E﻿ / ﻿48.64889°N,19.15472°E﻿ / 48.64889; 19.15472﻿ (Iglesias de madera de los Cárpatos,Hronsek) |
| 1273-006 | Campanar de Hronsek | Hronsek | Zona de protecció: 0,01 ha. Zona de respecte: 1,82 ha. | 48° 38′ 56″ N, 19° 9′ 19″ E﻿ / ﻿48.64889°N,19.15528°E﻿ / 48.64889; 19.15528﻿ (Iglesias de madera de los Cárpatos,Hronsek) |
| 1273-007 | Església de Sant Nicolau | Bodružal | Zona de protecció: 0,35 ha. Zona de respecte: 2,27 ha. | 49° 21′ 9″ N, 21° 42′ 28″ E﻿ / ﻿49.35250°N,21.70778°E﻿ / 49.35250; 21.70778﻿ (Iglesias de madera de los Cárpatos,Bodružal) |
| 1273-008 | Església de l'Arcàngel Sant Miquel | Ladomirová | Zona de protecció: 0,06 ha. Zona de respecte: 1,58 ha. | 49° 19′ 42″ N, 21° 37′ 35″ E﻿ / ﻿49.32833°N,21.62639°E﻿ / 49.32833; 21.62639﻿ (Iglesias de madera de los Cárpatos,Ladomirová) |
| 1273-009 | Església de Sant Nicolau | Ruská Bystrá | Zona de protecció: 0,25 ha. Zona de respecte: 1,71 ha. | 48° 51′ 25″ N, 22° 17′ 47″ E﻿ / ﻿48.85694°N,22.29639°E﻿ / 48.85694; 22.29639﻿ (Iglesias de madera de los Cárpatos,Ruská Bystrá) |

## Referències

* ↑ Centre, UNESCO World Heritage. «Wooden Churches of the Slovak part of the Carpathian Mountain Area» (en anglès). [Consulta: 28 gener 2021].
# Mario van Vlimmeren

Mario van Vlimmeren (Hoeven, Halderberge, 10 de juny de 1958 - 11 de gener del 2014) va ser un ciclista neerlandès, que fou professional entre 1981 i 1986.

## Palmarès

* 1980
** 1r a la Fletxa flamenca
* 1981
** 1r a la Ronde van Made
* 1994
** 1r al Omloop van de Braakman
* 1996
** 1r al Omloop van de Braakman

## Referències

* ↑ «Mario Van Vlimmeren» (en anglès). Procyclingstats.com. [Consulta: 29 juny 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# El Mas (Sant Mateu de Bages)

El Mas és una masia del municipi de Sant Mateu de Bages (Bages) inclosa en l'Inventari del Patrimoni Arquitectònic de Catalunya. Està situada a l'Espai d'Interès Natural Serra de Castelltallat, al sud-oest del municipi, a 2km a l'oest del nucli de Castelltallat.

## Descripció

Es tracta d'una masia orientada a migdia, de planta rectangular i coberta a doble vessant. Consta de planta baixa, un pis i les golfes.
A la cara sud s'obre un portal de mig punt adovellat, obrat amb dovelles grans i allargades. En el primer pis hi ha una finestra i una porxada, mentre que les obertures de la part superior són molt més petites. En una d'elles trobem la inscripció següent: "Miguel Soldevila a fet fer la pre-obra lo any 1850".
L'aparell és força irregular i és obrat amb carreus de diferents mides unides amb morter. Tres ferms estreps al cantó de ponent apuntalen la construcció. Adossada a aquesta cara oest hi ha una capelleta que porta la data de 1871. La casa es clou amb un barri per la banda meridional.

## Història

Per la inscripció que hi ha a la part alta de la façana principal, cantó de migdia, se sap que l'impulsor de l'obra fou Miquel Soldevila, l'any 1850.
Actualment és propietat de la masia Biosca de la mateixa contrada i ha estat totalment rehabilitada per dedicar-la al turisme rural.

## Referències

* ↑ «Pla especial del catàleg de masies i cases rurals en sòl no urbanitzable de Sant Mateu de Bages». Generalitat de Catalunya, 01-02-2010.
* 1 2 3 4 «Masia de Cal Mas». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 4 desembre 2015].
# Urbain de Maillé, marquès de Brézé

Urbain de Maillé, marquès de Brézé (Brézé, 1597 - 13 de febrer de 1650), fou mariscal de França (28 de novembre de 1632), senyor de Thévalle i virrei de Catalunya (1641-1642).

## Biografia

Fill de Charles de Maillé-Brézé, escuder i gentilhome ordinari del rei (†1615), i de Jacqueline de Thévalle, fou capità dels guàrdies de corps de la reina mare (1620), governador de Saumur (1626), capità de la 3a companyia francesa dels guàrdies de corps del rei (1627), conseller d'estat (desembre de 1629), mariscal de camp (1630), ambaixador de França a Suècia (1631), governador de Calais, mariscal de França (28 de novembre de 1632), cavaller dels ordes del rei de França (14 de maig de 1633), virrei de Catalunya (17 de novembre de 1641)
El febrer de 1617, la mare d'Urbain va obtenir, contra una forta suma dinerària, l'elevació de la terra familiar de Brézé al marquesat. El 25 de novembre de 1617, Urbain de Maillé-Brézé es casà amb Nicole du Plessis (1587-?), germana del cardenal Richelieu.

## Descendència

* Jean Armand de Maillé-Brézé, (1619-1646), almirall de la marina francesa, que participà en la Guerra dels Segadors.
* Claire-Clémence de Maillé-Brézé, (1628-1694), esposa de Lluís II de Borbó-Condé